CELEX: 31983D0111
Language: el
Date: 1983-03-07 00:00:00
Title: 83/111/ΕΟΚ: Απόφαση της Επιτροπής της 7ης Μαρτίου 1983 περί τροποποιήσεως της αποφάσεως 73/351/ΕΟΚ περί της συστάσεως Συμβουλευτικής Επιτροπής Τελωνειακών Θεμάτων

Avis juridique important

|

31983D0111

83/111/ΕΟΚ: Απόφαση της Επιτροπής της 7ης Μαρτίου 1983 περί τροποποιήσεως της αποφάσεως 73/351/ΕΟΚ περί της συστάσεως Συμβουλευτικής Επιτροπής Τελωνειακών Θεμάτων  

Επίσημη Εφημερίδα αριθ. L 066 της 12/03/1983 σ. 0023 - 0023 Ισπανική ειδική έκδοση: Κεφάλαιο 02 τόμος 9 σ. 0268  Πορτογαλική ειδική έκδοση : Κεφάλαιο 02 τόμος 9 σ. 0268 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαρτίου 1983  περί τροποποιήσεως της αποφάσεως 73/351/ΕΟΚ περί της συστάσεως Συμβουλευτικής Επιτροπής Τελωνειακών Θεμάτων  (83/111/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι, εν όψει της συγκεντρώσεως των απόψεων των επαγγελματικών κύκλων και των καταναλωτών επί των προβλημάτων που τίθενται από τη λειτουργία της Τελωνειακής Ένωσης, η Επιτροπή συνέστησε, με την απόφαση 73/351/ΕΟΚ της 7ης Νοεμβρίου 1973 (1), όπως τροποποιήθηκε τελευταία από την απόφαση 81/342/ΕΟΚ (2), Συμβουλευτική Επιτροπή Τελωνειακών Θεμάτων·  ότι από την πείρα προκύπτει ότι ο αριθμός των εκπροσώπων της γεωργίας είναι ανεπαρκής ώστε να επιτρέπει στον τομέα γεωργικών ειδών διατροφής, του οποίου η σπουδαιότητα δεν έπαψε να αυξάνεται τα τελευταία χρόνια, να αντιπροσωπεύεται σ' αυτή την ίδια κατηγορία και, κατά συνέπεια, να συμμετέχει πρόσφορα στις εργασίες της Επιτροπής· χρειάζεται λοιπόν να χορηγηθεί μία επί πλέον έδρα στην κατηγορία αυτή,  ΑΠΟΦΑΣΙΖΕΙ:  Άρθρο 1  Το άρθρο 3 της αποφάσεως 73/351/ΕΟΚ αντικαθίσταται από το ακόλουθο κείμενο:  «Άρθρο 3  1. Η Επιτροπή περιλαμβάνει 38 μέλη.  Αποτελείται από εκπροσώπους των ακολούθων οικονομικών κατηγοριών: των βιομηχάνων, των βιοτεχνών, των γεωργών, των εμπόρων, των μεταφορέων, των τραπεζικών ιδρυμάτων, των ασφαλιστικών οργανισμών, των εκτελωνιστών (περιλαμβανομένων και των αποστολέων παραγγελιοδόχων μεταφοράς), των οργανισμών τουρισμού, των εργαζομένων, των καταναλωτών και των άλλων κύκλων που ενδιαφέρονται για τελωνειακά θέματα.  2. Οι έδρες κατανέμονται ως εξής:  - τέσσερις στους εκπροσώπους της βιομηχανίας,  - μία στους εκπροσώπους της βιοτεχνίας,  - τέσσερις στους εκπροσώπους της γεωργίας (από τις οποίες μία στους εκπροσώπους των γεωργικών συνεταιρισμών και μία στους εκπροσώπους του τομέα αγροτικών ειδών διατροφής),  - τέσσερις στους εκπροσώπους των εμπορικών οργανισμών,  - τέσσερις στους εκπροσώπους των εμπορικών και βιομηχανικών επιμελητηρίων,  - μία στους εκπροσώπους των σιδηροδρομικών μεταφορών,  - μία στους εκπροσώπους των οδικών μεταφορών,  - μία στους εκπροσώπους των θαλασσίων μεταφορών,  - μία στους εκπροσώπους των δια ποταμών μεταφορών,  - μία στους εκπροσώπους των αεροπορικών μεταφορών,  - μία στους εκπροσώπους των τραπεζικών ιδρυμάτων,  - μία στους εκπροσώπους των ασφαλιστικών οργανισμών,  - τρεις στους εκπροσώπους των εκτελωνιστών (περιλαμβανομένων και των αποστολέων παραγγελιοδόχων μεταφορών),  - δύο στους εκπροσώπους των τουριστικών οργανισμών,  - δύο στους εκπροσώπους των εργαζομένων,  - τρεις στους εκπροσώπους των καταναλωτών (από τις οποίες μία στους εκπροσώπους των συνεταιρισμών καταναλωτών),  - δύο στους εκπροσώπους των άλλων κύκλων που ενδιαφέρονται για τελωνειακά θέματα.»  Άρθρο 2  Η παρούσα απόφαση αρχίζει να ισχύει την ημέρα που δημοσιεύεται στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 7 Μαρτίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 321 της 22. 11. 1973, σ. 37.  (2) ΕΕ αριθ. L 133 της 20. 5. 1981, σ. 31.